**SPUSTENIE ALPINE r&D LAB: PROJEKTOVý INKUBáTOR PRE INOVATíVNYCH HRáčOV**

**TLAČOVÁ SPRÁVA**

27/09/2022

* **Alpine oznamuje vytvorenie Alpine R&D Lab, novej obchodnej jednotky, ktorá pre Alpine zabezpečuje technické a ľudské zdroje na „fast tracking development projects“. (Na jednotlivých krokoch projektu sa nepracuje postupne, ale úlohy sa vykonávajú súčasne, aby vývoj išiel rýchlejšie).**
* **Vďaka svojmu technickému a technologickému arzenálu, ponúka Alpine inovatívnym hráčom príležitosť profitovať pri spolupráci zo svojich odborných znalostí, najmä v oblasti trvalo udržateľného rozvoja, pokročilej robotiky, športu a zdravia.**
* **V rámci svojej prvej technickej spolupráce sa Alpine R&D Lab spája s Aqualines, francúzskym start-upom špecializujúcim sa na udržateľnú mobilitu.**

**ALPINE R&D LAB : SLUŽBA BUDÚCNOSTI**

Podstatou stratégie trvalej udržateľnosti značky Alpine je poskytnutie našich technológií a odborných znalostí pre pozitívny vplyv na životné prostredie a ľudstvo.

Ako súčasť tohto záväzku, úvádza Alpine do pohybu svoju stratégiu udržateľnosti vytvorením Alpine R&D Lab, inkubátora pre výskum a vývoj projektov udržateľného rozvoja a technologických inovácií.

Alpine, s podporou všekých inžinierskych zdrojov pre cestné autá a motoristický šport, investuje do tejto oblasti a hľadí tak do budúcnosti, aby dosiahol svoje dlhodobé ciele. Vytvorenie tejto novej divízie má za cieľ podporiť expertízu za hranicami motošportu a etablovať značku ako hráča novej technologickej scény.

Vďaka technickým a ľudským zdrojom, prideleným k projektom, budú mať odborní inžinieri príležitosť spolupracovať s partnermi, profilovať nové konkrétne riešenia súčasných enviromentálnych a spoločenských problémov. Pre urýchlenie vývoja svojich projektov, budú partneri Alpine R&D Lab profitovať z technickej podpory na vysokej úrovni.

**INOVÁCIE V POPREDÍ**

Pre úspešné zrealizovanie svojich projektov sa Alpine R&D Lab zameria na spoločnosti, ktoré zdieľajú rovnaké hodnoty a podnikateľský prístup, využívajúc nové technológie a inovácie na riešenie spoločenských výziev dneška a zajtrajška. V súlade s týmto „Tech for good“ duchom, môžu tímy Alpine R&D Lab nadviazať spoluprácu s viacerými spoločnosťami, obzvlášť v oblastiach udržateľnej mobility, športu, zdravia a špičkovej robotiky.

Tieto projekty poskytnú proces vzájomného učenia sa a zvýšia kompetencie medzi značkou Alpine a jej partnermi, prostredníctvom interakcií na pokročilej úrovni odbornosti.

**PRVÉ INOVATÍVNE TECHNICKÉ PARTNERSTVO S AQUALINES**

Aqualines je francúzsky start-up, ktorý zastáva nové formy mobility, vyvíja novú generáciu ultrarýchlej námornej dopravy „The Naviplanes“ so zníženou uhlíkovou stopou. Vzhľadom na súčasné enviromentálne problémy, vsádza značka sídliaca v Bayonne (Francúzsko) na more, umožňujúce vysokorýchlostné cestovanie vďaka technológii prízemného efektu. Rozloha mora sa stáva základnou infraštruktúrou a rozšírením územia.

V rámci tohto partnerstva poskytuje Alpine cenné odborné znalosti tým, že podporuje Aqualines pri aerodynamických testoch.

Prvé ambiciózne partnerstvo spájajúce Alpine R&D Lab a Aqualines, povedie tímy inžinierov oboch spoločností k nasledovaniu a konsolidácií svojich výskumných a vývojových úloh. Ide o práce v oblasti aerodynamiky na špecifických častiach novej generácie elektricky poháňaných vozidiel, ktoré momentálne vyvíja spoločnosť Aqualines. Prostredníctvom tohto partnerstva sa obe spoločnosti zúčastňujú na rozsiahlom projekte s globálnym dopadom, ktorý bude rozhodujúci pri definovaní ekologickej mobility zajtrajška.

O ZNAČKE ALPINE

Spoločnosť Alpine založil v roku 1955 Jean Rédélé. V priebehu rokov sa presadila so svojimi športovými vozidlami francúzského typu. V roku 2018 značka predstavuje nový model A110, športové vozidlo, ktoré je verné nadčasovým princípom Alpine, teda kompaktnosti, ľahkosti, agilite a radosti z jazdy. V roku 2021 vzniká obchodná jednotka Alpine. Stáva sa špecializovanou značkou Skupiny Renault pre inovativne, autentické a exkluzivne športové vozidlá, ktorá bude ťažiť z dedičstva a know-how historického závodu v Dieppe a z inžinierskych skúseností tímov Alpine Racing a Alpine Cars.

**Média kontakt:**

**Ivana Obadalová**

PR manažérka Renault Slovensko

0905 210 315

ivana.obadalova@renault.sk